
Is-sapport tal-Kummissjoni Ewropea għall-produzzjoni ta’ din il-pubblikazzjoni ma jfissirx li hemm qbil dwar il-kontenut li jirrifletti biss il-fehma tal-awturi, u l-Kummissjoni ma tistax tinżamm responsabbli għal xi użu li jista’ jsir mill-informazzjoni tal-materjal kontenut.
Xogħol fil-Għoli
Storja każ: 

Dan il-vidjo jippreżenta kwistjonijiet relatati ma’ xogħol fil-għoli, b’mod partikolari slielem u skafolding. Dan il-vidjo juri kemm prattiċi tajbin u oħrajn ħżiena. 
Ara dan il-vidjo bil-lingwi li ġejjin: 
Ingliż: https://youtu.be/UwtJMCLBMTw 

Daniż (sottotitli): https://youtu.be/PGMXqyWKRJ0 
Malti (sottotitli): https://www.youtube.com/watch?v=9ADgvdND8fE
Grieg: https://www.youtube.com/watch?v=8W4XRNEnQ0E
Spanjol: (sottotitli): https://youtu.be/sO3vuWQQXow 

Istruzzjoni għall-għalliem/a:
Il-parteċipanti ser jintalbu jaraw il-vidjo u jinnutaw sitwazzjonijiet fejn seta’ jinħoloq periklu fuq il-post tax-xogħol. Jaf ikun hemm bżonn li l-vidjo jerġa’ jintwera sabiex il-parteċipanti jkunu jistgħu jieħdu nota aħjar ta’ dak li jkunu osservaw. 
Pjan tal-lezzjoni
Kartanota: Il-parteċipant għandu bżonn materjal sabiex iniżżel in-noti.
Istruzzjonijiet lill-parteċipant: Ara u osserva dan il-vidjo u niżżel noti dwar każijiet ta’ saħħa u sigurtà li jseħħu waqt xogħol fil-għoli.

Il-parteċipanti jaraw il-vidjo.
Wara l-vidjo l-parteċipanti jingħataw l-opportunità sabiex jitkellmu dwar l-osservazzjonijiet tagħhom. Dawn jistgħu jinkitbu fuq il-whiteboard u wara l-parteċipanti u l-għalliem/a jiddiskutuhom bejniethom. 

Waqfa qasira bi preparazzjoni għal-lezzjoni dwar il-każijiet relatati ma’ saħħa u sigurtà.

Wara li jinkitbu l-konklużjonijiet tad-diskussjonijiet, lill-parteċipanti jsirilhom eżerċizzju ta’ storja każ f’xenarju ta’ xogħol fil-għoli. Dan il-każ hu dwar installazzjoni ta’ heater units fuq bejt ta’ binja. Il-parteċipanti jridu jaħsbu fuq il-possibiltà ta’ riskji u perikli minn din il-biċċa xogħol u jużaw u jimlew il-kartanota skont il-kategoriji different li hemm fiha.
Istruzzjonjiet għall-għalliem/a:
F’din il-parti tal-lezzjoni il-parteċipanti jerġgħu jaraw il-vidjo imma din id-darba l-għalliem/a j/twaqqaf il-vidjo kull meta jiġi nnotat xi nuqqas. Ovvjament fl-istess ħin tista’ ssir diskussjoni.
Il-kwistjonijiet murija fil-vidjo dwar sigurtà u ambjent tax-xogħol huma:

· Diżordni fuq il-post tax-xogħol

· Prattiċi ħżiena waqt xogħol fil-għoli

· Kwistjonijiet ta’ assessjar tar-riskju

· Prekawzjonijiet meħuda qabel ma jsir xogħol fil-għoli

· Użu ta’ għodod u makkinarju mingħajr ilbies protettiv.

Wara d-diskussjoni, l-għalliem/a j/tqassam il-kartanota lill-parteċipanti li jistgħu anke joqgħodu f’pari u x-xogħol jista’ jsir jew fil-klassi jew anke d-dar. Tista’ wkoll titqassan kartanota mudell bħala eżempju qabel ma jibda x-xogħol.
Risk Assessment Exercise

Name:_______________________________Date:______________Grade:_______

Xenarju A

Kumpannija li twaħħal solar water heaters, ser tinstalla sistema kompluta ta’ sistema solari (li fiha, żewġ pannelli tax-xemx, tank tal-ilma sħun u pajpijiet) fuq bejt ta’ dar b’żewġ sulari.

In-nies tal-kumpannija ser iġorru l-materjal kollu (il-pannelli tax-xemx, il-qafas tal-panneli, it-tank tal-ilma sħun, il-pajpijiet, il-pompa u l-għodda kollha) bit-trakk sad-dar.  L-għodda u l-materjal kollu ser jittellaw fuq il-bejt bi krejn, u jittieħdu fuq il-post fejn ser jeħlu bl-idejn.  L-ewwel jintrama l-qafas ta’ fejn ser jeħlu l-pannelli u t-tank.  Wara li dawn jitqgħedu f’posthom, jitwaħħlu l-pajpijiet u jitlestew il-wajers tal-eletriku.  Flimkien ma l-għodda tal-idejn ser jintużaw ukoll xi għodda tal-eletriku bħal driller, sander żgħir u għodda tal-welding. Assumi li int l-uffiċjal tas-saħħa u s-sigurta tal-kumpannija u li trid tikteb id-dokument tal-assessjar tar-riskju għal din il-biċċa xogħol.  Uża t-tabella (li qegħda f’paġna għaliha) u ikteb fuq ħames (5) riskji possibli fix-xogħol imsemmi f’dan ix-xenarju.  Wara niżżel ir-riskj u s-sors ta’ periklu, l-individwi li qegħdin f’riskju, il-konsegwenzi tar-riskju u assessja l-gravita tar-riskju skond kif hemm fit-tabella numru 1.
Noti
Ikkonsidra li l-miżuri ta’ tnaqqis tar-riskji eżistenti huma f’ livelli normali.

Sabiex twieġeb il-mistoqsijja, uża t-tabella numru 1 hawn taħt.
Tabella 1: Assessjar tar-riskju
	 Inċidenza
	 Gravita

	
	 Ħafifa
	 Serja
	 Serja ħafna

	 Baxxa
	Baxx
	Baxx
	Moderat

	 Moderata
	Baxx
	Moderat
	Għoli

	 Għolja
	Moderat
	Għoli
	Għoli


Klassifikazzjoni / Spjega tat-tabella 1
Inċidenza: Livell ta’ inċidenza
· Probabbilta żgħira/ / Inċidenza baxxa: Aktarx ma sseħħx:

· Probabbilta moderata / Inċidenza moderata: Possibilta li sseħħ
· Probabbilta għolja / Inċidenza għolja: Aktarx li sseħħ
 Gravita: Gravita tal-ħsara
· Gravita ħafifa: t/jweġġa ħafif
· Gravita serja: t/jweġġa serjament 
· Gravita serja ħafna: t/jweġġa gravi jew mewt
Livell tar-riskju: 
Klassifikazzjoni tiddependi fuq ir-riżultat tal-probabbilta u l-gravita. 
· Baxx: Riskju baxx
· Mezzan: Riskju moderat
· Għoli: Riskju għoli

Taħriġ: Tabella tar-riskju ta’ xenarju A 
	Sors ta’ periklu
(Deskrizzjoni sempliċi)
	Periklu
(Deskrizzjoni sempliċi)
	Individwi f’riskju
	Konsegwenzi possibli mill-korriment
	Inċidenza
(uża l-klassifikazzjonijiet f’tabella 1)


	Gravita
(uża l-klassifikazzjonijiet f’tabella 1)


	Livell tar-riskju
(uża l-klassifikazzjonijiet f’tabella 1)

